जोधपुर. शहर की कॉलोनियों में सुरक्षा फाटक लगाने के लिए भाजपा विधायक कैलाश भंसाली के प्रस्ताव जिला परिषद के सीईओ मगनलाल योगी ने ठंडे बस्ते में डाल दिया। विधायक ने विभिन्न इलाकों में 20 फाटक लगाने के प्रस्ताव भेजे थे। योगी ने यह प्रस्ताव राज्य सरकार को मंजूरी के लिए भेज दिया। विधायक भंसाली का कहना है कि ऐसा कोई नियम नहीं है। इसके छह माह पहले भी उन्होंने 31 फाटकें लगवाई हैं। जिसकी राज्य सरकार से मंजूरी नहीं ली गई थी। विधायक ने इस संबंध में कलेक्टर और संभागीय आयुक्त को भी जानकारी देकर जनता की मांग अनुसार क्षेत्रवार फाटक लगवाने की अनुमति देने की मांग की है।
इन इलाकों के फाटक लगाने के प्रस्ताव
रेलवे स्टेशन के निकट दिगंबर जैन मंदिर की गली में 2, सिंघवियों का मोहल्ला नव चौकिया लूंकड़ों की घाटी में1, झालामंड चौराहे के निकट नारायण नगर, राणाजी का थान, हेमनगर, मीरानगर, वायु विहार, सिनवाड़ियों की ढाणी, खेता नगर, नागेश्वर नगर में कुल 8, रेजीडेंसी रोड पर महावीर नगर, महावीर कॉलोनी की गलियों के दोनों ओर 4 स्थानों के साथ अन्य इलाकों में फाटक लगाने के प्रस्ताव भिजवाए हैं।
सरकार से मांगा मार्गदर्शन
जिला परिषद के मुख्य कार्यकारी अधिकारी मगनलाल योगी ने विधायक के प्रस्तावों की सूची परियोजना निदेशक एवं पदेन उप सचिव ग्रामीण विकास एवं पंचायतराज विभाग के ग्रामीण विकास अनुभाग को भिजवाए हैं। सीईओ ने पूछा है कि विधायक योजनांतर्गत ऐसे कार्य स्वीकृत किए जा सकते हैं अथवा नहीं, इसके लिए मार्गदर्शन के लिए भेज दिया।
फाटक सुरक्षा के लिए जरूरी है, फिर ऐसा क्यों?
सीईओ फाटक के लिए अनुमति की गलत बात कर रहे हैं : भंसाली
सवाल:फाटकों के लिए भेजे प्रस्ताव का क्या हुआ?
जवाब : जिला परिषद सरकार से मार्गदर्शन मांग रही है।
सवाल : क्या पहले लगी फाटकों के लिए मार्गदर्शन मांगा था?
जवाब: नहीं मांगा गया और फाटकें भी मांग अनुसार लग गईं।
सवाल: सीईओ कह रहे हैं कि पहले कोई फाटक नहीं लगी?
जवाब: सीईओ गलत बात कर रहे हैं, फाटक लग चुके हैं।
गाइडलाइन में स्पष्ट नहीं
सरकार से पूछा है : योगी
सवाल: प्रस्ताव के लिए सरकार से अनुमति क्यों मांगी है क्या?
जवाब:गाइड लाइन में स्पष्ट नहीं होने से मार्गदर्शन मांगा।
सवाल :पहले भी फाटक लगे, उसमें अनुमति क्यों नहीं मांगी?
जवाब: मुझे बताया गया कि पहले कहीं भी फाटक नहीं लगे।
सवाल: जयपुर में सरकार की अनुमति लेकर फाटकें लगाई क्या?
जवाब : शायद उसमें सरकार से अनुमति ली गई होगी।
पहले 31 स्थानों पर फाटक लगे, तब अनुमति नहीं ली गई
विधायक कैलाश भंसाली ने बताया कि इससे पहले एयरफोर्स, अभयगढ़ स्कीम सहित अन्य इलाकों में पहले 31 स्थानों पर फाटक लग चुके हैं। महापौर और मैंने उनका उद्घाटन भी किया। करीब छह माह पहले लगी इन फाटकों के लिए सरकार से अनुमति को कोई जरूरत नहीं पड़ी। अब सरकार से अनुमति की बात कहने से मैं हैरान हूं।
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva